Document ID: 32007D0832

KOMISJONI OTSUS,
13. detsember 2007,
millega muudetakse otsust 2007/718/EÜ, mis käsitleb teatavaid kaitsemeetmeid seoses suu- ja sõrataudiga Küprosel
(teatavaks tehtud numbri K(2007) 6251 all)
(EMPs kohaldatav tekst)
(2007/832/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
ning arvestades järgmist:
(1)
Pärast hiljutisi suu- ja sõrataudi puhanguid Küprosel võttis komisjon 6. novembril 2007 vastu otsuse 2007/718/EÜ, mis käsitleb teatavaid kaitsemeetmeid seoses suu- ja sõrataudiga Küprosel, (3) et tugevdada suu- ja sõrataudi tõrjemeetmeid, mida kõnealune liikmesriik võttis nõukogu 29. septembri 2003. aasta direktiivi 2003/85/EÜ (ühenduse meetmete kohta suu- ja sõrataudi tõrjeks) (4) raames.
(2)
Otsuses 2007/718/EÜ on sätestatud eeskirjad, mida kohaldatakse selliste ohutuks peetavate toodete lähetamise suhtes kõnesoleva otsuse I lisas loetletud kõrge ja II lisas loetletud madala riskiteguriga Küprose aladelt (edaspidi „piirangutega alad”), mis on toodetud kas enne piirangute kehtestamist Küprose või on valmistatud toormest, mis on toodud väljastpoolt neid piirangutega alasid või mida on töödeldud moel, mis on osutunud tõhusaks võimaliku suu- ja sõrataudi viiruse inaktiveerimisel.
(3)
Otsusega 2007/718/EÜ kehtestas komisjon eeskirjad teatavat liiki liha lähetamiseks teatavatelt kõnealuse otsuse III lisas loetletud aladelt, kus ei ole registreeritud suu- ja sõrataudi puhanguid vähemalt 90 päeva jooksul enne tapmist ja mis vastavad teatavatele kindlaksmääratud tingimustele. Nimetatud lisas ei ole praegu loetletud ühtegi ala.
(4)
Võttes aluseks loomade tervisliku seisundi arengu Küprosel ning eelkõige arvestades käimasoleva järelevalve soodsaid tulemusi, on nüüd võimalik määrata kindlaks alad, mis tuleks kanda otsuse 2007/554/EÜ III lisasse.
(5)
Arvestades praegust olukorda loomade tervise alal, on ühtlasi vaja pikendada otsuse 2007/718/EÜ kohaldamist 31. jaanuarini 2008.
(6)
Seepärast tuleb otsust 2007/718/EÜ vastavalt muuta.
(7)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2007/718/EÜ muudetakse järgmiselt.
1)
Artiklis 16 asendatakse sõnad „15. detsembrini 2007” sõnadega „31. jaanuarini 2008”.
2)
III lisa asendatakse käesoleva otsuse lisas esitatud tekstiga.
Artikkel 2
Liikmesriigid muudavad oma meetmeid, mida nad kohaldavad kaubanduse suhtes, et viia need kooskõlla käesoleva otsusega. Liikmesriigid teatavad nimetatud meetmetest viivitamata komisjonile.
Artikkel 3
Käesolev otsus on adresseeritud liikmesriikidele.
Brüssel, 13. detsember 2007

Labels: 17
0
3
6
18